LOS ANGELESIN PIIRIKUNNAN SHERIFFIN VIRASTO ON MAAN SUURIN
JA PALVELEE MAAN VÄKIRIKKAINTA KUNTAA.
HE TUTKIVAT RAAIMPIA JA MONIMUTKAISIMPIA MURHIA.
NÄMÄ OVAT HEIDÄN TARINANSA.
ELOKUUN 20. 2001 KELLO 18.00
Bruce soitti minulle elokuun 20. päivänä.
Hän kertoi vaimonsa Janan kadonneen aamulla.
Hän kysyi, tiesinkö, missä hän oli.
Olin Janan läheinen ystävä ja melkein kuin hänen siskonsa.
Sanoin, etten ollut nähnyt häntä -
ja etten tiennyt, missä hän oli.
Kysyin Brucelta, voisinko auttaa häntä mitenkään.
Hän alkoi itkeä ja sanoi:
"Kerro minulle, missä vaimoni on."
LA:n piirikunnan sheriffin virasto on kaikkein paras.
Los Angelesissa käsitellään tunnetuimpia tapauksia.
Työlle pitää omistautua 110-prosenttisesti.
Se on murha. Vakavampaa rikosta ei ole.
Se perustuu intohimoon ja velvollisuudentuntoon.
Oikeus tapahtuu totuuden avulla.
HENKIRIKOKSIA: LOS ANGELES
20. elokuuta 2001 Bruce Koklich soitti Lakewoodin sheriffin asemalle -
ja teki ilmoituksen vaimostaan Janasta.
Bruce sanoi: "Meillä on kiinteistötoimisto Long Beachin pohjoispäässä,
ja Janan piti tulla toimistoon,
mutten tiedä, missä hän on."
Brucella ja Janalla oli kiinteistötoimisto Bixby Knollsissa.
Long Beachilla ollut toimisto ei ollut kaukana satamasta -
eikä heidän kodistaan Lakewoodissa.
Seuraavana päivänä eli tiistaina 21.8. Bruce ilmoitti, ettei Jana ollut kotona.
Hän ei ollut palannut.
Kiinnostuimme siitä,
mitä hänelle oli tapahtunut.
Istuimme ja vääntelimme käsiämme -
yrittäen selvittää, mitä oli tapahtunut.
Bruce oli hajalla. Hän istui sohvalla kädet kasvoillaan itkien kuin vauva.
Hän kertoi kaiken, mitä tiesi.
Auto oli poissa. Hän yritti miettiä, mitä voisi tehdä,
mistä voisi etsiä, vuokraisiko hän helikoptereita -
ja lähettäisikö hän etsintäpartioita.
Tiedän kadonneiden tutkijana,
että 99,9 prosenttia ihmisistä palaa 24 tunnin sisällä.
Lainvalvojat tutkivat useita asioita -
ensimmäisten 24 tunnin jälkeen,
kun tulee todennäköisemmäksi, että on tapahtunut jotain -
karkaamista pahempaa.
Voiko hän olla rikoksen uhri?
Vietiinkö hänet autonryöstön yhteydessä? Entä onnettomuus?
Tarkistimme sairaalat ja liikenneonnettomuudet.
Kyse ei ollut siitä.
Minut lähetettiin Koklichien kotiin.
Päätin kutsua paikalle murharyhmän,
koska tutkimus veisi paljon enemmän aikaa.
Yksi tutkijoista oli Karen Shonka.
Mietin nuorena, mitä halusin tehdä,
ja päätin haluavani poliisiksi,
jotta saisin ajella ylinopeutta.
Liityin LA:n piirikunnan sheriffin virastoon 1986.
Oli vaikeaa olla naispoliisina 80-luvun puolivälissä.
Jouduin välillä todistamaan arvoni.
Minun piti tehdä enemmän -
kuin miespoliisien.
Minun piti hoitaa tapaukseni hyvin ja varmistaa, että tein ilmiömäistä työtä.
Karen teki rajusti töitä.
Luoja häntä siunatkoon.
Hän ei antanut kenenkään estää itseään saavuttamasta unelmiaan.
Brucen ja Janan koti oli Lakewoodissa Long Beachin pohjoispuolella.
Siellä oli golfkenttä.
Koti oli kaunis.
Saavuttuamme Koklichien luo jututimme Brucea.
Bruce sanoi antaneensa maanantaiaamuna -
Janalle suukon noin aamukuudelta.
He olivat kumppaneita kiinteistötoimistossa.
Jana saapui yleensä töihin kello 9 - 9.30 maissa.
Noin kello 10 - 10.30 Bruce alkoi -
kysellä muilta kiinteistönvälittäjiltä:
"Missä vaimoni on?" "Hän ei ole vielä tullut."
Brucen ja Janan liikekumppani Chris Botosan oli toimistossa -
ja päätti mennä Brucen kanssa heidän kotiinsa etsimään Janaa.
Auto, käsilaukku ja kännykkä olivat poissa.
Jopa talon varashälytin oli päällä.
Hän alkoi miettiä, minne vaimo oli mennyt.
Aikuinen oli kadonnut. Kaikkea piti miettiä.
Ehkä hän karkasi.
Ehkä hänellä oli avioliiton ulkopuolinen suhde.
Pitää tutkia joka asiaa.
Mikä hänen mielentilansa oli? Söikö hän lääkkeitä?
Kaikki se voi kertoa, missä hän on.
Jokin oli pielessä ja vaikutti epäilyttävältä.
Bruce sanoi, että perjantai-iltana -
Jana oli mennyt konserttiin ystävänsä Ninin kanssa.
Jana oli varmaan palannut kotiin puolenyön jälkeen.
Bruce sanoi, että hän ja Jana olivat halunneet viettää rennon viikonlopun -
kahdestaan.
Maanantaina Bruce sanoi vaimonsa kadonneen.
Kukaan ei tiennyt, mitä hänelle oli käynyt.
Se ei ole yhtään hänen tapaistaan.
JANAN ÄITI
Hän vain katosi maan päältä.
Bruce antoi luvan tutkia kotinsa -
ja etsiä johtolankoja.
Tutkimme roskiksia.
Tutkimme kaiken heidän kotonaan -
yrittäessämme selvittää, miten Janan oli käynyt.
Muistan, kun kuuntelin heidän vastaajaansa.
Kirjoitin ylös soittajien numerot.
Bruce sanoi, etteivät he halunneet vastata viikonloppuna,
koska Jana oli yhä huolestunut tuntemattoman miehen äänestä,
joka jätti viestejä heidän vastaajaansa.
Bruce pyysi heitä kuuntelemaan viestin.
Se kuulosti hänestä uhkaukselta.
Viesti oli Janalle.
Se oli miehen ääni, ja hän sanoi:
"Tunnet minut. Soita minulle."
Bruce sanoi, että se oli heistä molemmista huolestuttavaa,
koska he eivät tunnistaneet ääntä.
Useimmat tuttumme ovat kuunnelleet sen,
eikä kukaan tunnista sitä.
Kysyimme, kuka olisi halunnut satuttaa häntä.
Bruce sanoi, että joku oli voinut siepata Janan tämän isän takia.
Jana oli Jana Carpenter-Koklich.
Hänen isänsä oli osavaltion senaattori ja merkittävä poliitikko Kaliforniassa.
Janan isä, osavaltion senaattori Carpenter,
oli suosittu yhteisössä.
Hän sekaantui kuitenkin rikollisuuteen -
myöhemmin poliittisella urallaan.
Hän joutui syytteeseen ja vankilaan.
Hänet vapautettiin kaksi vuotta ennen Janan katoamista.
Media kiinnitti paljon huomiota siihen,
että se liittyi Janan katoamiseen.
Oliko se kosto -
kaikista hänen toimistaan poliittisen uransa aikana?
Tuntematon mies, joka jätti viestejä,
oli mahdollisesti sieppaaja.
Brucen mukaan heillä oli ulosmitattuja kiinteistöjä -
LA:n piirikunnan jengialueilla.
Jana oli ehkä mennyt sinne ja joutunut siepatuksi.
Jana keräsi joskus vuokrat.
Hänellä oli ase.
Hän pelkäsi,
että joku yrittäisi ryöstää hänet vuokranhakumatkalla.
Se lisäsi tutkimukseen uuden näkökulman.
Jos ihminen ei halua käyttää asetta,
sen voi ottaa häneltä ja käyttää häntä vastaan.
Hän katosi päivä sitten. Se ei ole hänen tapaistaan.
JANAN MIES
Hän on täsmällinen ja ammattimainen. Rakastan häntä kovasti -
ja toivon, että hän palaa pian.
Bruce käyttäytyi hyvin avoimesti.
Hän halusi kertoa haluamamme tiedot.
Bruce sanoi, että he olivat olleet naimisissa 11 vuotta -
ja että liitto oli hyvin vahva.
Brucella ja Janalla oli samat päämäärät,
ja he perustivat kiinteistötoimiston,
joka menestyi hyvin.
He olivat sidoksissa toimistoonsa mutta nauttivat elämästään.
Hän rakasti miestään.
Bruce ja Jana viettivät paljon aikaa yhdessä. Lähes joka hetken.
He eivät tehneet päätöksiä kysymättä toisiltaan,
ja he kertoivat aina, minne menivät ja miten.
Valvoimme myöhään yrittäen selvittää motivaatiota.
JANAN ISÄ
Miksi joku teki niin?
Aika kului nopeasti.
Jana oli ehkä siepattu, ja aikaa oli jo menetetty.
Hän saattoi olla hädässä.
Halusimme median julkaisevan kuvat hänestä,
autosta ja rekisterikilvestä.
Tarvitsimme yleisön apua Jana Koklichin löytämiseksi.
Jos löytäisimme auton, löytäisimme varmaan Janankin.
ELOKUUN 22. 2001 2 PÄIVÄÄ JANAN KATOAMISESTA
Odotimme saavamme lunnasvaatimuksen -
tai jotain, mikä osoittaisi hänen elävän,
ja pidimme kiinni toivosta.
Aika kului.
Jana ei palannut kotiin.
Hän ei soittanut.
Ei mitään.
Poliisi kuulusteli ihmisiä.
Janan isää koskeneesta poliittisesta teoriasta ei tullut mitään.
Se tutkittiin ja hylättiin.
Mutta jututtaessamme -
Bruce Koklichia Chris Botosanin nimi tuli esiin.
Bruce sanoi käyneensä kotona Chrisin kanssa etsimässä Janaa.
Chris oli Janan ja Brucen liikekumppani -
heidän uudessa ohjelmistoyhtiössään.
Yhdessä vaiheessa -
hänen ja Janan välillä oli tapahtunut jotain.
Bruce ei ikinä kertonut siitä, mutta se oli ilmeistä,
kun näin heidät kaikki yhdessä.
Jana ei pitänyt hänestä eikä ollut häneen tyytyväinen.
Chris oli Brucen ja Janan kumppani -
ja olisi hyötynyt Janan katoamisesta.
Sillä alalla Janan eliminointi -
kasvattaisi Chrisin osuutta.
Poliisin mukaan Chris saattoi liittyä tapaukseen.
Kuulimme hänen lähteneen kaupungista.
Se oli sheriffin virastolle punainen lippu.
Löysimme Chris Botosanin ja saimme tietää alibista viikonlopulle.
Hän oli ollut tyttöystävänsä kanssa.
Chris Botosan vapautettiin epäilyksistä.
Puhuimme Janan ystävän Ninin kanssa.
Hän sanoi Janan olleen onnellinen perjantaina.
Jana ei halunnut valvoa myöhään.
Hän joi vain puoli lasia viiniä Eric Claptonin konsertissa,
koska hänen piti nousta varhain -
kuntoilemaan trainerinsa Deanin kanssa.
JANAN TRAINERI
Dean sanoi treenanneensa hänen kanssaan -
viimeiset neljä viisi vuotta.
Hän ei ikinä jättänyt menemättä eikä ollut ikinä myöhässä.
Joka lauantaiaamuna seitsemältä -
he hölkkäsivät rannalla.
Poliisit miettivät, olisiko heillä voinut olla suhde.
Hän alkoi muuttaa ulkonäköään.
Hän korjautti hampaansa.
Hän oli laihtunut.
Jana jakoi yhden treenipäivänsä -
hyvän tyttöystävänsä Connien kanssa.
Connie sanoi, ettei mitään seksuaalista jännitettä -
ollut Deanin ja Janan välillä. Kaikki oli ammattimaista.
Jana otti vain treeninsä tosissaan.
Vahvistimme Deanin tarinan ja alibin,
ja hänet vapautettiin epäilyksistä.
Deanin ja Janan välillä ei ollut mitään.
Tunsin Janan hyvin, eikä ollut mahdollista,
että hän olisi karannut jonkun kanssa.
Ei ollut mahdollista, että hän olisi tehnyt jotain itse.
Hänelle oli varmasti käynyt jotain.
Dean kertoi, ettei Jana ollut mennyt treenaamaan -
lauantaina aamuseitsemältä.
Hän soitti kotiin. Ei vastausta.
Hän soitti kännykkään. Ei vastausta.
Hän yllättyi, kun tämä ei tullut.
Janalla oli myös aika hierojalle -
lauantaina kello 14 Ninin kanssa.
Nini sanoi, ettei Jana tullut.
Hän yritti ottaa yhteyttä Janaan viikonloppuna saamatta vastausta.
Nini jätti Brucelle viestejä.
Jana ja Bruce eivät vastanneet.
Se tietysti huolestutti meitä.
Kysyin Brucelta, miksei Jana vastannut soittoihin.
Hän sanoi, että he halusivat olla viikonlopun vain kaksin.
He olivat kiinteistönvälittäjiä.
Minusta oli outoa, etteivät he vastanneet puheluihin.
ELOKUUN 25. 2001 5 PÄIVÄÄ JANAN KATOAMISESTA
Tällaisissa tapauksissa pitää saada kaikki mahdolliset tiedot.
Taloudenhoitajat voivat olla hyvin avuliaita.
He näkevät kaiken ja ovat läsnä kodeissa.
Jututin taloudenhoitajaa.
Hän oli Consuelo.
Hän vaihtoi tiistaisin -
makuuhuoneen lakanat.
Hän sanoi, että sijatessaan sänkyä edellisviikolla -
lakana oli mustavalkoinen ja siinä oli kirjoitusta.
Lakanoissa oli viestejä.
"Onni", "rakkaus" ja muuta kaunista.
Mutta tiistaina, 21. päivänä -
sängyssä oli eri lakanat.
TIISTAI, 14.8. CONSUELO VAIHTOI LAKANAT
MAANANTAI, 20.8. BRUCE ILMOITTI KATOAMISESTA
TIISTAI, 21.8. ERI LAKANAT SÄNGYSSÄ
Hänen laittamansa lakanat olivat kadonneet.
Niiden paikalla oli vain yhden hengen sängyn lakana,
vaikka se oli parisänky.
Tein Koklicheille töitä yhdeksän vuotta. He eivät ikinä vaihtaneet lakanoita.
Minä tein sen joka tiistaina. He eivät tehneet sitä ikinä.
Hän sanoi, ettei lakanoita löytynyt koko talosta.
Ei pesukoneesta eikä muista huoneista,
joten hän huolestui siitä.
Hän sanoi myös, että kylppäristä puuttui pyyhe.
Yksi tyynyistä oli myös kadonnut.
Se oli hyvin epätavallista.
Yhden teorian mukaan Janan oli siepannut sängystä -
nimetön mies, joka oli soitellut Janalle kotiin.
Mutta Bruce sanoi, ettei talossa ollut murron merkkejä.
Ovet olivat lukossa, ja hälytin oli päällä.
Kaikki näytti turvalliselta.
Tekijän oli pakko olla Janan tuttu tai joku, joka tiesi hänestä,
koska hänen piti tietää Janan liikkeistä ja Brucen lähteneen kotoa.
ELOKUUN 27. 2001 7 PÄIVÄÄ JANAN KATOAMISESTA
Hänen katoamisestaan ei ollut johtolankoja.
Sitten 27. elokuuta -
meille soitettiin, että Janan 96 Pathfinder oli löytynyt -
Signal Hillin California Streetiltä.
Se oli tosi tärkeä tieto tapauksessa.
Kun tutkimme Janan Pathfinderin,
emme löytäneet hänen käsilaukkuaan, asetta tai kännykkää.
Mutta tutkimme Pathfinderin tavaratilan -
ja löysimme sieltä höyhenen.
Tavaratilassa ollut höyhen -
oli tärkeä, koska hänen tyynynsä oli kadonnut sängystä.
Löysimme myös ison veritahran.
Kadonnutta henkilöä tutkittaessa -
ison verimäärän löytyminen -
kertoo meille, että tilanne on paha.
Hän on kiltti ja ystävällinen tyttö.
Kenelläkään ei ole syytä tehdä moista.
On pieni mahdollisuus, että hänet löydetään elossa,
mutta olen valmis kaikkeen.
Haluan tietää totuuden.
Muutimme toimintatapaa.
Missä hän ja hänen ruumiinsa olivat? Hänet piti löytää.
ELOKUUN 31. 2001 11 PÄIVÄÄ JANAN KATOAMISESTA
Kokosimme noin 140 hengen etsintäpartion tutkimaan raakaöljykenttää.
Jos löydätte jotain, perääntykää älkääkä koskeko mihinkään.
Janan auto löytyi Signal Hillin öljykentän vierestä.
Alueella on paljon valtavia ja syviä kuoppia,
jotka kaivettiin öljyä etsittäessä.
Olimme paikalla pitkään emmekä löytäneet mitään.
Se oli pettymys, koska halusimme auttaa perhettä.
Jouduimme aloittamaan alusta.
Emme löytäneet ruumista, ja olemme murhatutkijoita.
Jos ruumista ei löydy,
murhaa on vaikea todistaa Kaliforniassa.
SYYSKUUN 5. 2001 16 PÄIVÄÄ JANAN KATOAMISESTA
Saimme uuden etsintäluvan taloon -
ja käytimme luminolia.
Makuuhuoneessa oli veripisara -
matolla sängyn lähellä.
Saimme Janan DNA-näytteen hänen hiusharjastaan.
Useat makuuhuoneesta löytyneet veripisarat -
ja Pathfinderista löytynyt veri olivat Janan.
Todisteita kasattiin yhä,
mutta niin iso verimäärä Pathfinderin tavaratilassa -
viittasi siihen, että hänet oli murhattu -
ja että ruumis oli laitettu autoon jossain vaiheessa.
Tapaus muuttui katoamisesta murhaksi.
Siinä vaiheessa tutkimusta hänen aviomiehensä Bruce -
oli ainoa, joka pääsi hänen luokseen.
Bruce oli viimeinen, joka näki hänet elossa,
jolla ei ollut alibia, ja joka oli hänen kanssaan kaksin viikonlopun.
Keskityimme hänen aviomieheensä Bruceen.
Tutkijoiden näkökulmasta -
Bruce väitti Janan eläneen ja olleen hänen kanssaan koko viikonlopun -
eli lauantain, sunnuntain ja maanantaiaamun.
He kysyivät Brucelta, suostuisiko hän valheenpaljastukseen.
"Haluamme vahvistaa tarinasi."
Bruce sanoi sen sopivan.
Hän kysyi tutkijoilta, saisiko nähdä kysymykset etukäteen.
Emme tee niin.
Hän on saanut paljon neuvoja ystäviltään,
jotka ovat lakialalla ja jopa lainvalvojia,
ja hän on kuullut kaikenlaisia kauhutarinoita -
kompakysymyksistä.
Hänellä oli asianajaja, joka kielsi häntä menemästä valheenpaljastukseen.
Bruce halusi tehdä jotain.
Hän ei voinut vain istuskella.
Teen kaikkeni saadakseni vaimoni takaisin.
Hän soitteli tv-asemille ja pyysi apua.
Olen Bruce Koklich ja etsin vaimoani 11 aviovuoden jälkeen.
Tarjoan 100 000 dollarin palkkion hänen paluustaan.
100 000 dollarin palkkio on yhä voimassa. Haluan vaimoni takaisin.
Teen kaikkeni sen eteen.
Bruce oli antanut haastatteluja.
Ajan kuluessa useat naiset -
näkivät haastattelut ja ottivat yhteyttä sheriffiin.
He sanoivat Brucen ehdottaneen heille treffejä.
Pankissa oli nainen.
Bruce oli sanonut hänelle: "Haluatko lähteä kanssani illalliselle?"
Hän ei ajatellut asiaa, ennen kuin näki televisiosta tämän vaimon kadonneen.
Toinen nainen oli töissä sulkutilitoimistossa.
Hän ei halunnut mennä.
Yksi nainen oli naapuri.
Hänen autonsa tuulilasissa oli viesti.
Siinä luki "Bruce Koklichilta.
Haluaisiko tyttärentyttärenne mennä ulos kanssani?"
Hän piti sitä outona.
Miksi mies laittoi viestin tyttärentyttären tapaamisesta?
Juuri ennen ja jälkeen Janan katoamisen -
hän pyysi naisia ulos,
ja he kieltäytyivät, koska hän vaikutti hyypiömäiseltä.
Bruce halusi käydä ulkona muiden naisten kanssa -
sanoessaan tv-haastatteluissa, että hän ikävöi vaimoaan -
ja aikoi tehdä kaikkensa saadakseen tämän takaisin.
Mitä oikein tapahtui?
Hän ei ollut sureva puoliso.
Se oli epäilyttävää.
Se alkoi huolestuttaa meitä.
Tutkijoiden jatkaessa töitään -
he kuulivat ystäviltä ja sukulaisilta,
että Jana oli tyytymätön elämäänsä.
Jana sanoi, että he aikoivat adoptoida lapsen.
Hän halusi kovasti perheen.
He olivat jo täyttäneet paperit, ja olimme molemmat innoissamme.
Hän tuli kerran illalliselle -
ehkä kuukautta ennen katoamistaan.
Kysyin, miten adoptio sujui.
Hän sanoi, ettei sitä tapahtuisi.
Mietin, oliko hänen ja Brucen välillä tapahtunut jotain.
En osannut kuvitella Brucen haluavan adoptoida,
koska se olisi pitänyt Janan pois yrityksestä,
koska hän olisi ollut äitinä.
Eikö Jana jaksanut enää Brucen hallintaa,
koska tämä sanoi hänelle aina,
että heidän piti ansaita enemmän ja tehdä töitä?
Bruce oli kontrolloiva. Hänen piti hallita liiketoimintaa -
ja henkilökohtaisia suhteita.
Hän oli sellainen.
Kuulimme, että Bruce Koklich oli jo kauan -
pyytänyt naisia ulos,
puhunut heille karkeasti, kähminyt heitä ja tehnyt kaikenlaista.
Avioliitossa oli ongelma.
Hän jahtasi naisia ollessaan naimisissa.
Jana tiesi joistakin.
Emme tiedä, mitä Jana mietti,
mutta hän yritti kehittää itseään -
ja itsenäistyä, jotta voisi lähteä halutessaan.
Hän halusi uuden elämän ja jotain erilaista.
Hän varmaan uhkasi miestä avioerolla.
Jos Jana sanoi, että se oli ohi ja että he halusivat eri asioita,
Bruce ei olisi ottanut sitä hyvin vastaan.
Hän oli kunnianhimoinen ja rahan ja tavoitteiden ajama.
Jos he olisivat eronneet, hän olisi menettänyt puolet.
Uskon, että hän tappoi Janan rahan takia.
Hän ei halunnut menettää niitä.
Brucella ja Janalla oli miljoonan dollarin henkivakuutukset.
Hänet tapettiin varmaan taloudellisen hyödyn takia.
Puhuimme parin naapurin kanssa, jotka sanoivat -
kuulleensa varhain lauantaiaamuna riitelyn ääniä -
naisen ja miehen välillä.
Toinen naapureista kuvaili raskaiden huonekalujen siirtelyä.
Kuva alkoi kirkastua ajan myötä.
LOKAKUU 2001 2 KUUKAUTTA JANAN KATOAMISESTA
Todistaja soitti nähneensä -
valkoisen Pathfinderin -
parkissa Signal Hillin California Streetillä kodin edessä,
mutta hän ei ollut varma, oliko auto Janan.
Hän sanoi nähneensä auton pysäköitynä -
sunnuntaina, ennen kuin hänen ilmoitettiin kadonneen.
Autossa oli valkoinen mies valkoisessa paidassa.
Hän vain istui kujalla. Se vaikutti soittajasta epäilyttävältä.
Sheriffin tutkijat miettivät, oliko se Bruce.
Teimme kolme kuuden kuvan tunnistuskuvakansiota.
Yhdessä oli Bruce, toisessa traineri Dean -
ja kolmannessa liikekumppani Chris Botosan.
Todistaja katsoi kaikkia kolmea kansiota -
ja valitsi Brucen kansion tunnistaen hänet auton henkilöksi.
Se todisti Brucen olleen alueella sunnuntaina,
vaikka hän sanoi olleensa vaimonsa kanssa kotona.
Bruce halusi jotakuta toista syytettävän hänen vaimonsa katoamisesta.
Hän otti tahallaan vaimonsa auton,
ajoi sen hyvin köyhälle alueelle -
ja jätti avaimet virtalukkoon ja ikkunat auki -
toivoen, että joku veisi sen -
ja saisi tilanteen näyttämään siltä, että joku muu oli siepannut Janan.
Signal Hill on Long Beachin pohjoispuolella.
Koklichit omistivat siellä asuntorakennuksia.
Saimme tietää joiltakin Signal Hillin asukkailta,
että naapuruston nuoret olivat nousseet Janan autoon,
ajelleet sillä ympäri naapurustoa ja pysäköineet sen autotalliin.
Tilanne alkoi selvitä meille -
ja Janan perheenjäsenille ja ystäville.
Aloimme kaikki epäillä Brucea.
Luotin Bruceen enkä epäillyt -
mitään hänen sanomaansa siihen mennessä.
Jouduin miettimään kaikkea ja päättämään,
luotinko häneen turhaan.
Oliko tapahtunut paljon enemmän kuin mitä Bruce oli kertonut?
Oliko hänessä puoli, josta en tiennyt -
ja jota en pitänyt mahdollisena?
Teimme aikajanan elokuun 18. ja 19. päivistä.
Brucen mukaan Jana palasi konsertista noin kello 0.30.
Varhain lauantaiaamuna vastapäiset naapurit -
kuulivat miehen ja naisen riitelevän.
Kun poliisit kysyivät Brucelta lisää siitä,
missä he olivat olleet koko viikonlopun,
Bruce sanoi heidän lukeneen lauantaina kirjoja ja katselleen televisiota -
ja kävelleen ja jututtaneen väkeä naapurustossaan sunnuntaina.
Kun poliisit jututtivat naapureita, he sanoivat,
etteivät olleet nähneet heitä.
Bruce oli kysellyt heiltä,
muistivatko he, että he olivat jutelleet sunnuntaina.
He vastasivat kieltävästi.
Emme pystyneet vahvistamaan mitään, mitä Bruce sanoi.
Hän ei edes muistanut heidän vaatteitaan.
Bruce Koklich istutti siemenen,
jonka mukaan joku vihasi Janaa.
Hän ohjasi tutkimuksia alusta lähtien.
Hän piti sitä auton tai Janan sieppauksena -
tai vastaajassa olleen miehen tekona.
Meidän piti tutkia kaikkea,
mutta mikään niistä ei ollut totta.
Brucella oli motiivi. Hän oli ainoa.
Bruce hyötyi paljon Janan kuolemasta,
kuten miljoonan dollarin henkivakuutuksesta,
heidän kiinteistöistään ja kauniista kodista golfkentän vieressä.
Hän saisi kaiken, jos välttäisi avioeron.
Pitääkö poliisi sinua epäiltynä?
Ei tietääkseni. Teen kaikkeni saadakseni vaimoni takaisin.
Bruce ei vaikuttanut surevan.
Hänen vaimonsa oli kadonnut, ja hän yritti tavata naisia -
sekstaillakseen heidän kanssaan.
Bruce halusi olla sinkku.
Hän halusi olla kiinteistömoguli, jolla oli rahaa ja kiinteistöjä,
ja Jana oli tiellä.
Hän keksi suunnitelman vaimonsa murhaamiseksi.
Uskon, että Bruce tappoi vaimonsa aikaisin lauantaiaamuna.
Bruce kietoi hänen ruumiinsa lakanoihin tyynyliinan tai pyyhkeen kera -
ja kantoi ruumiin Pathfinderin tavaratilaan.
Se oli silloin autotallissa.
Koska Pathfinderissa oli paljon verta,
ruumis alkoi jo hajota.
Ruumis alkaa hajota mädäntyessään.
Mietin,
pitikö hän naista autotallissa lauantain ja sunnuntain.
KOKLICHIEN KOTI
Sitten hän siirsi ruumiin -
ja heitti sen jonnekin kotinsa ja Signal Hillin välille,
koska Pathfinder nähtiin sunnuntai-iltana Signal Hillissä -
ja hän istui kuskin paikalla.
Sitten hän käveli kuusi kilometriä kotiinsa Lakewoodiin.
KOKLICHIEN KOTI
Ryhmä teki loistotyötä -
poistaen kaikki muut mahdollisuudet.
Kaikki tiet johtivat Bruce Koklichiin.
Kun yhdistimme kaikki tärkeät ja syyllistävät tekijät,
ne riittivät syyttäjän virastolle pidätysmääräyksen antamiseen.
MIES PIDÄTETTIN KADONNEEN VAIMON TAPPAMISESTA
TAMMIKUUN 30. 2002 4 KUUKAUTTA JANAN KATOAMISESTA
Kuultuamme, että Bruce oli pidätetty Janan murhasta,
kaikki pikkuasiat loksahtivat viimein kohdalleen minulla ja vaimollani,
ja olimme surullisia siitä,
että Bruce oli siihen osallinen.
Monet aihetodisteet viittaavat siihen, ettei Bruce ole syytön.
Se oli minusta hienoa.
Hän joutuisi olemaan vankilassa oikeudenkäyntiinsä asti.
Olin tosi väärässä.
Hän pääsi ulos miljoonan dollarin takuita vastaan.
Rakastan vaimoani. Toivottavasti hänet löydetään.
Olen ehdottomasti syytön.
HELMIKUUN 18. 2003 OIKEUDENKÄYNTI ALKAA
Lähes vuoden jälkeen oikeudenkäynti alkoi.
Tuomion saamiseksi jouduimme todistamaan,
että hän aiheutti vaimonsa katoamisen tappamalla hänet.
Ongelma oli, ettei meillä ollut parasta todistetta eli ruumista.
Ruumiin etsinnät jatkuvat.
Tapaus avasi meidän kaikkien silmät,
koska meillä ei ollut ennen ollut ruumiitonta tapausta.
Useimmiten niissä tapauksissa ei saatu tuomiota.
Meillä oli vain aihetodisteita.
Syyttäjän tehtävänä on vakuuttaa kaikki 12 valamiestä -
ilman epäilystäkään.
Ruumiin puuttuessa epäilyksiä on aina.
Janalla oli miljoonan dollarin henkivakuutus.
Bruce saisi henkivakuutusrahat.
Syyttäjän piti todistaa taloudellinen motiivi.
Syyttäjällä oli monia hyviä todistajia,
jotka halusivat todistaa Janan puolesta.
Oli velvollisuuteni tehdä se.
Hän oli hyvin kultainen nainen.
Hän ei ansainnut sitä.
Kun näin Brucen, hän ei ollut lainkaan hermostunut.
Bruce halusi todistaa, mikä oli yllättävää.
Useimmiten kun vastaaja todistaa,
hän vahingoittaa tapaustaan enemmän kuin hyödyttää.
Mutta puolustuksen esitys oli vahva.
Ei ole mitään motiivia…
PUOLUSTUSASIANAJAJA
…henkilökohtaista tai taloudellista, vaikka niin on esitetty.
Bruce Koklich todisti, että hänellä oli hyvä suhde vaimonsa kanssa.
Hänen asianajajansa näyttivät valokuvia parin lomilta.
He näyttivät myös syntymä- ja hääpäiväkortteja,
joita pari oli vaihtanut avioliittonsa aikana.
Hän esitti tilanteen aivan eri valossa.
Kysymys kuului, uskoisiko valamiehistö häntä.
Poliisista tuntuu aina,
että hän esittää tilanteen, jota arvioidaan,
ja vain yhden ihmisen tarvitsee olla pitämättä siitä. Tapaus kaatuu siihen.
Todisteiden esityksen jälkeen tuomari luki valamiehistölle ohjeet.
He menivät huoneeseensa harkitsemaan päätöstään.
Mitään ei tapahtunut päivään.
Eikä seuraavaan tai seuraavaan. Se kesti kauan.
Kun se kestää yli pari päivää, alan huolestua.
Valamiehistö harkitsi päätöstä kuusi päivää.
Seitsemän äänesti syyllinen ja viisi syytön.
He eivät olleet yksimielisiä tuomiosta.
Tuomari julisti oikeudenkäynnin rauenneen.
Sitä oli vaikea niellä,
koska tiesimme, että seitsemän valamiestä uskoi meitä.
En voinut uskoa, että Bruce selvisi siitä.
Hän tappoi Janan ja pääsi vapaaksi.
Syyttäjän virasto tutki asiaa tarkkaan.
Päätimme palata oikeuteen ja muuttaa lähestymistapaamme.
LOKAKUU 2003 8 KUUKAUTTA MYÖHEMMIN
Minua pyydettiin tekemään visuaalinen oikeudenkäynti,
jossa esittäisimme kaikki aihetodisteet diaesityksenä.
Teimme kaavioita.
CONSUELON ILMOITTAMAT PUUTTUVAT ESINEET
Emme korostaisi Janan tappamista henkivakuutuksen takia.
Keskittyisimme aikajanaan.
Lakanat ja auton sijainti -
viittasivat Brucen syyllisyyteen.
TOINEN MURHAOIKEUDENKÄYNTI VALAMIEHISTÖN EDESSÄ
Kun valamiehet menivät lopussa harkitsemaan päätöstään,
se tuntui hyvältä.
Valamiehistö harkitsi vain tunteja. Se vei alle puoli päivää,
ja he soittivat summeria tuomion merkiksi.
Valamiehistö tuli ulos ja luki tuomion.
Bruce Koklich todettiin syylliseksi.
KOKLICH SYYLLINEN VAIMON TAPPOON
Muistan, kun istuin ja itkin.
Se oli kaiken huipentuma.
Voimme pitää Janalle muistotilaisuuden.
JANAN ÄITI
Toivon, että olisimme saaneet hänet kertomaan, mitä hän oli tehnyt Janalle.
Tekijälläkin on perhe, ja he tuntevat pettymystä ja häpeää.
Janan ei olisi tarvinnut kuolla.
On erityisen kamalaa, että emme tiedä ruumiin sijaintia,
koska emme voi jättää hänelle hyvästejä.
JANAN ÄITIPUOLI
Bruce, veit rakastavan vaimosi.
Veit kaiken, mitä Jana oli ja olisi voinut olla.
Veit tyttären, veljentyttären ja serkun.
Veit hänen isänsä elämänhalun ja hänen ainoan lohtunsa.
Teidät viedään osavaltion vankilaan -
lain säätämäksi ajaksi, joka on 15 vuodesta elinkautiseen.
Kun tuomari julkisti Brucen tuomion,
tämä kääntyi, katsoi minua ja sanoi: "Älä huoli, pärjään kyllä."
Hän sai käsiraudat, ja hänet vietiin pois.
Hän on egoistinen manipuloija,
joka uskoi hurmaavansa tiensä ulos tilanteesta.
Se ei onnistunut.
Bruce ei pärjännyt sitkeille murhatutkijoille.
Murharyhmän jäsenet ovat ylpeitä työstään.
Tapaukset tehdään loppuun asti. Emme luovuta.
Vaikka olen yhä yhteydessä Brucen kanssa,
en tunne sympatiaa häntä enkä hänen tilannettaan kohtaan -
mutten voi rankaista häntä tätä enempää.
Säälin Janaa, hänen äitiään ja isäänsä.
He eivät tiedä, mitä Janalle kävi. Se on surullista ja särkee sydämeni.
Kaipaan Janaa joka ikinen päivä.
Se sattuu yhä.
Hän oli ihana ihminen.
Kaipaan häntä kovasti.
Anteeksi.
Kasasimme tämän palapelin -
ja veimme sen oikeuteen 12 ihmisen nähtäväksi.
He olivat yksimielisiä -
tekemästämme työstä.
Se oli hyvin palkitsevaa.
Kun muistelen sitä -
jäätyäni eläkkeelle…
Olen ollut eläkkeellä vasta 32 päivää, joten se on…
En ymmärrä sitä vielä 42 vuoden jälkeen.
Masennuin lähdettyäni murharyhmästä. Kuin olisin jättänyt perheeni.
Kaipaan jännitystä ja tapausten ratkaisemista.
Ajattelin asiaa vuoden, ja minun oli pakko palata.
En kestänyt eläkkeellä oloa.
Minä itkin.
Itkin minä. Olin niin -
hämmentynyt lähtemisestä, eikä se tuntunut oikealta.
Karen Shonka jäi eläkkeelle mutta päätti palata töihin.
Hän on työnarkomaani. Se hullu tyttö palasi.
Vain pieni osa sheriffin murharyhmän jäsenistä -
pysyy mukana yli vuosikymmenen.
Vaaditaan erityinen ihminen, jotta kestää näkemämme traumat.
Työmme on ainutlaatuista -
jopa lainvalvojien keskuudessa.
Siksi siitä tulee perhe.
Pitää muistaa, että huoneessa on erilaisia ideologioita.
Siellä on eri uskontoja, rotuja -
ja poliittisia puolueita,
mutta yhdistämme rivimme…
LASD:N MURHARYHMÄN ENTINEN JÄSEN
…töiden vuoksi.
Olimme pieni osa jotain suurempaa.
Hartioilla on hemmetisti vastuuta.
Se on siistiä. -Niin on.
Teemme tärkeitä päätöksiä.
Kaipaan ihmisiä, joiden kanssa tein töitä,
hauskoja aikojamme,
vakavia hetkiä ja leikillisyyttä.
Sisimmässämme olemme aina poliiseja ja tutkijoita.
Jos pitäisi tehdä se uudelleen, olisin 25 - 30-vuotias -
ja tietäisin, mitä tekisin tulevat 35 vuotta,
en muuttaisi yhtään mitään.
En muuttaisi mitään. Se oli elämäni paras kokemus.
Tekstitys: Petri Nauha Se oli elämäni paras kokemus.